મેમદપુરમા આવુ જ એક મહત્વ ધરાવતુ વ્યક્તિત્વ હતુ કસનાભાઈ ભાટીયા (નામદોષ બદલ ક્ષમા યાચના).તેઓ ચમાર જ્ઞાતિ માંથી આવતા હતા.પાલણપુર સ્ટેટમાં નવાબ સાહેબના શાસન વખતે એક વખત મોટો દુકાળ પડ્યો હતો.(ચોક્કસ વર્ષ જાણવા મળી શકેલ નથી;પરંતુ લોકો તેને છપ્પનીયો કાળ તરીકે ઓળખાવે છે.) એ વખતે નવાબ સાહેબ ધ્વારા સદાવ્રત ચાલુ કરવામાં આવ્યો હતો. એ જ અરસામાં મેમદપુર માં આ સેવાભાવી રહીશ કસનાભાઈ ભાટીયાએ પણ સદાવ્રત ચાલુ કર્યુ હતુ.તેમના માટે રાત્રિ સમય દરમિયાન સદાવ્રત માટેનું અનાજ,ગાડેગાડા ભરીને આવતુ અને સૂર્યોદય થતાની સાથે જ ગાડાના પૈડાના નિશાન ભૂંસાઈ જતા. આ વાત જ્યારે ગામ લોકોને ધ્યાને આવી તો તેઓ આશ્ચર્ય માં ગરકાવ થઈ ગયા હતા.કસનાભાઈ પોતે ચમાર જ્ઞાતિ માંથી આવતા હોઈ કોઈ સુવર્ણની લાગણી ના દુભાય એવા નેક આશયથી તેઓએ સદાવ્રતમા રાંધવાનું અને પીરસવાનું કામ સુવર્ણ લોકોને સોંપ્યુ હતુ.આમ સદવ્રતનું કાર્ય ચાલતુ હતુ અને લોકોને કપરા કાળમાં રાહત મળતી હતી.